REFERAT FAU-MØTE TORSDAG 27.02.2025 1800-1930

Songdalen Ungdomsskole – personalrommet 1. etasje

Til stede: Tonje Strand (10A), Øyvind Onshus (10B), Dalmar Shirwac (10D), Heidi Lindalen (9A), Signe Lill Aurebekk (9B), Cathrine Ludvigsen (9C), Siv Wilhelmsen Andersen (8A), Helene Solli (8A), Vibeke Wold Sunde (8B), Karin Horn (8C)

Saksliste:

26/2425: Status skoleball og avslutningstur

* Møte mandag 2402.
* Mangler siste hjelp fra foreldre og foresatte.
* 59 påmeldte til ballet.
* Mange som har meldt seg til å bake.
* Sende ut i Visma angående frist.
* Angående følt kjøpepress, drøftet rundt hva man bruker på klær.
* Kan legge fram dette på et foreldremøte.
* Bør man se på endring av navnet på ballet?
* Ballkomite har vært flinke til å skrive referat. Kan dele dette i ettertid.
* Kan ha evalueringsmøte etterpå.
* Kåringer – målet er at det skal være en hyggelig opplevelse gå på ball. Ingen skal bli hengt ut.
* Sjekke hvem som ønsker at det skal gjennomføres kåringer.
* Overskudd fra ball går til avslutningstur.

27/2425: Oppfølging av elevundersøkelsen

* Gjennomgått med elever og lærere.
* Klassetrivsel viser et litt annet bilde. Mange har det bra i klassene sine.
* Lærerne på teamene går gjennom resultatene sammen og jobber med å legge til rette gode tiltak mot de elevene som vi ser trenger ekstra oppfølging.

28/2425: Skolen og kommunens økonomiske situasjon. Konsekvenser for videre drift.

2025:

Nedbemanne 2 lærerårsverk fra 1. august. Dette gir en besparelse på 700.000 i høstsemesteret.

Utfordringen er at elevtallet synker med 18 elever. Dette gir en budsjettreduksjon på 600.000.

Ved nedbemanningen følger vi budsjettreduksjon, men vi henter ikke inn overforbruk fra våren.

Andre mulige tiltak i 2025:

Droppe vikar i siste time og sende elevene hjem. Droppe vikar i valgfag.

Vi setter ikke inn vikar i to-lærer eller ITO-grupper.

Kutte obligatorisk overnattingstur i Kroppsøving.

Sosiallærer slutter, vi tilsetter ikke noen i funksjonen. Deler dette på administrasjonen i stedet.

Kutter i tilbudet på skolebibliotek.

Ingen innkjøp av skolebøker.

Kutter inn på driftsrammen så godt det lar seg gjøre.

Vedtar mindre enn anbefalt i sakkyndige vurderinger.

2026:

I 2026 vil vi ha en naturlig reduksjon av ansatte samt helårseffekt av kutt høst 2025 som gir oss en reduksjon på til sammen 3, 65 årsverk.

I penger utregnet fra dagens satser utgjør det ca 3. millioner kroner i reduksjon av lønnsrammen.

I tillegg vil vi videreføre nedskalering i drift fra 2025

En må ut fra tildelt ramme også vurdere mer nedbemanning i tillegg.

Utfordringer:

SUS har ikke fasiliteter som tilsier at man kan ha store klasser.

Den sosioøkonomiske faktoren underkommuniserer de faktiske forhold. Skolen har et høyt antall elever med diagnoser, lave skoleferdigheter eller utfordringer i livene sine. Det er mye som skal på plass for disse før de er mottagelige for læring.

Elever som kommer fra Mottaksskolen eller andre mottaksklasser i andre deler av landet midt i året, kan vi ikke gi et godt tilbud. De har generelt meget dårlige norskkunnskaper.

29/2425: Eventuelt

Mvh

Signe Lill Aurebekk (Fau-leder) Daniel Håkestad (Rektor)